Úradný vestník L 135 , 03/06/2003 S. 0019 - 0024



Rozhodnutie Komisie z 23. mája 2003, ktorým sa ustanovujú osobitné podmienky na uvádzanie na trh vodných živočíchov, ktoré sa nepovažujú za náchylné na určité ochorenia a výrobkov akvakultúry (oznámené pod číslom dokumentu C(2003) 1641) (Text s významom pre EHP) (2003/390/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o zdravotných podmienkach zvierat, ktorými sa riadi uvádzanie na trh živočíchov a výrobkov akvakultúry [1], naposledy zmenenú a doplnenú smernicou 98/45/ES [2], a najmä na jej článok 10 ods. 3, článok 14 ods. 1 a ods. 3 a druhý pododsek článku 14 ods. 4, keďže: (1) smernicou 91/67/EHS sa ustanovujú požiadavky a ustanovenia na stanovenie vhodných podmienok na uvádzanie na trh živých chovných rýb, mäkkýšov a kôrovcov, ich ikry a gaméty, ktoré nepatria k náchylným druhom uvedeným v prílohe A stĺpci 2 zoznamu II k tejto smernici, v zónach a na farmách so schváleným programom alebo štatútom; (2) smernicou 91/67/EHS sa ustanovuje výnimka z týchto požiadaviek pre druhy, ktoré nie sú nositeľmi príslušných ochorení, t. j. ak sa preukáže, že u nich nenastáva žiadne pasívne prenášanie týchto ochorení, keď sa z neschválenej zóny do schválenej zóny premiestnia vodné živočíchy, ich ikry alebo gaméty, ktoré nepatria k náchylným druhom. Touto smernicou sa ustanovuje tiež založenie zoznamu vodných živočíchov, na ktoré sa táto výnimka vzťahuje; (3) existuje dostatočné množstvo dôkazov, že určité druhy mäkkýšov nie sú náchylné na a pasívne neprenášajú bonamiózu (Bonamia ostreae) a marteiliózu (Marteilia refringens). Preto sa zahrnú do zoznamu; (4) smernicou 91/67/EHS sa ustanovuje, že chovné živé ryby a mäkkýše budú sprevádzať prepravné doklady v prípade, že sú tieto živočíchy premiestňované do zón a fariem so schváleným programom alebo štatútom. Rozhodnutie Komisie 93/22/EHS z 11. decembra 1992, ktorým sa ustanovujú vzory prepravných dokladov uvedených v článku 14 smernice Rady 91/67/EHS [3], udáva takéto vzory prepravných dokladov. V záujme jasnosti sa vzor prepravných dokladov aktualizuje a rozhodnutie 93/22/EHS sa nahradí týmto rozhodnutím; (5) smernicou 91/67/EHS sa ustanovuje, že uvádzanie na trh mäkkýšov, uvedených v prílohe A stĺpci 2 zoznamu II k tejto smernici, podlieha dodatočným zárukám vrátane zárukám týkajúcich sa pôvodu mäkkýšov. Uplatňovanie týchto záruk vedie k ťažkostiam pri dodávaní mäkkýšov. V zmysle toho rozhodnutie Komisie 93/55/EHS [4], v znení rozhodnutia 93/169/EHS [5], mení a dopĺňa záruky na zavedenie mäkkýšov do zón, v ktorých bol schválený program na predloženie záruky, že sa v nich nevyskytujú ochorenia Bonamia ostreae a Marteilia refringens. Ustanovenia rozhodnutia 93/55/EHS sa aktualizujú a v záujme jasnosti nahradia ustanoveniami tohto rozhodnutia; (6) toto rozhodnutie zohľadňuje nové vedecké údaje a odporúčania Medzinárodného úradu pre nákazy zvierat; (7) toto rozhodnutie sa nedotýka certifikácie zdravotníckych požiadaviek a preto jeho vzorový doklad sa nebude vyžadovať pri uvádzaní na trh vodných živočíchov, ich ikier a gamét priamo pre ľudskú spotrebu; (8) na zavedenie týchto nových požiadaviek certifikácie sa poskytne dostatočné časové obdobie; (9) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Predmet a pole pôsobnosti 1. Toto rozhodnutie ustanovuje: a) zdravotné podmienky zvierat na uvádzanie na trh vodných živočíchov, ich ikier a gamét, ktoré nie sú náchylné na ochorenia uvedené v prílohe A stĺpci 1 zoznamu II k smernici 91/67/EHS, v zónach a na farmách so schváleným programom alebo štatútom; b) vzor prepravného dokladu ustanoveného v článku 14 ods. 1 a ods. 3 smernice 91/67/EHS a c) zoznam vodných živočíchov, na ktoré sa vzťahuje výnimka ustanovená v prvom pododseku článku 14 ods. 4 smernice 91/67/EHS. 2. Toto rozhodnutie sa neuplatňuje, ak sa vodné živočíchy, ich ikry a gaméty, uvedené v odseku 1, uvádzajú na trh priamo pre ľudskú spotrebu. Článok 2 Na účel tohto rozhodnutia sa uplatňujú definície v článku 2 smernice 91/67/EHS, článku 2 smernice Rady 93/53/EHS z 24. júna 1993, ktorým sa zavádzajú minimálne opatrenia spoločenstva na kontrolu určitých ochorení rýb [6], naposledy zmeneným a doplneným rozhodnutím Komisie 2001/288/ES [7], a článku 2 smernice Rady 95/70/ES z 22. decembra 1995, ktorým sa zavádzajú minimálne opatrenia spoločenstva na kontrolu určitých ochorení postihujúcich mäkkýše [8], naposledy zmeneným a doplneným rozhodnutím Komisie 2003/83/ES [9]. Článok 3 Prepravné doklady Pri zavádzaní do zón a fariem so schváleným programom alebo štatútom budú všetky vodné živočíchy v pôsobnosti tohto rozhodnutia, ich ikry a gaméty, sprevádzať prepravný doklad a dodržia sa požiadavky uvedené vo vzorovom prepravnom doklade uvedenom v prílohe I, pričom sa zohľadnia vysvetlivky v prílohe II. Článok 4 Druhy neprenášajúce ochorenia Podľa druhého pododseku článku 14 ods. 4 smernice 91/67/EHS, príloha III k tomuto rozhodnutiu uvádza zoznam vodných živočíchov, na ktoré sa uplatňuje výnimka uvedená v jeho prvom pododseku. Článok 5 Zrušenie Rušia sa rozhodnutia 93/22/EHS a 93/55/EHS. Odkazy na zrušené rozhodnutia sa interpretujú ako odkazy na toto rozhodnutie. Článok 6 Uplatňovanie Toto rozhodnutie sa bude uplatňovať od 2. augusta 2003. Článok 7 Toto rozhodnutie je adresované členským štátom. V Bruseli 23. mája 2003 Za Komisiu David Byrne člen Komisie [1] Ú. v. ES L 46, 19.2.1991, s. 1 [2] Ú. v. ES L 189, 3.7.1998, s. 12 [3] Ú. v. ES L 16, 25.1.1993, s. 8 [4] Ú. v. ES L 14, 22.1.1993, s. 24 [5] Ú. v. ES L 71, 24.3.1993, s. 16 [6] Ú. v. ES L 175, 19.7.1993, s. 23 [7] Ú. v. ES L 99, 10.4.2001, s. 11 [8] Ú. v. ES L 332, 30.12.1995, s. 33 [9] Ú. v. ES L 32, 7.2.2003, s. 13 -------------------------------------------------- PRÍLOHA I +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA II Vysvetlivky k prepravným dokladom a označovaniu etiketami a) Prepravné doklady vyhotovia príslušné orgány členského štátu pôvodu na základe vzoru prílohy I k tomuto rozhodnutiu, pričom zohľadnia druhy obsiahnuté v zásielke a štatút miesta určenia. b) Originál každého prepravného dokladu sa skladá z jedného listu, s popisom na oboch stranách, alebo ak je potrebných viac listov, doklad sa vyhotoví v takej forme, aby všetky listy tvorili súčasť jedného celku a boli nerozdeliteľné. V hornom pravom rohu každej strany sa nachádza označenie "originál" a osobitné číslo kódu vydané príslušným orgánom. Všetky strany prepravného dokladu sú očíslované – (číslo strany) z (celkového počtu strán). c) Originál prepravného dokladu a etikety uvedené vo vzore prepravného dokladu sa vypracujú aspoň v jednom z úradných jazykov členského štátu určenia. Členské štáty však môžu povoliť iné jazyky, ak je to potrebné, ktoré sprevádza úradný preklad. d) Originál prepravného dokladu sa musí vyplniť v deň nakládky zásielky, spolu s úradnou pečiatkou a musí ho podpísať úradný inšpektor určený príslušným orgánom. Pri tomto postupe príslušný orgán členského štátu pôvodu zabezpečí, aby sa postupovalo podľa zásad certifikácie rovnajúcich sa zásadám ustanoveným v smernici Rady 96/93/ES (Ú. v. ES L 13, 16.1.1997, s. 28). Pečiatka, ak nie je reliéfna, a podpis sa farebne odlíšia od ostatnej tlače. e) Ak sa k prepravnému dokladu z dôvodov identifikácie položiek zásielky priložia dodatočné listy, tieto listy sa považujú za súčasť originálu a úradný inšpektor ich na každej strane podpíše a opečiatkuje. f) Originál prepravného dokladu musí zásielku sprevádzať až do miesta určenia. g) Prepravný doklad je platný 10 dní odo dňa vystavenia. V prípade prepravy loďou sa doba platnosti predĺži o časové obdobie strávené na lodi. h) Vodné živočíchy, ich ikry a gaméty sa neprepravujú spolu s inými vodnými živočíchmi alebo ich ikrami a gamétami, ktoré sú nižšieho zdravotného štatútu. Okrem toho sa nesmú prepravovať za akýchkoľvek iných podmienok, ktoré by zmenili ich zdravotný štatút. -------------------------------------------------- PRÍLOHA III Zoznam vodných živočíchov, ktoré sa považujú za nenáchylné na určité ochorenia a ktoré nezodpovedajú za ich prenos Ochorenia mäkkýšov (patogén) | Druhy mäkkýšov | Bonamióza (Bonamia ostreae) | Ustrica obrovská Crassostrea gigas Slávka jedlá s Slávka stredomorská Mytilus edulis a M. galloprovincialis Mušle rýhované Ruditapes decussatus Mušle manilské Ruditapes philippinarum | Marteilióza (Marteilia refringens) | Ustrica obrovská Crassostrea gigas | --------------------------------------------------